google/wiki40b huggingface dataset:
Τελούγκου (λαός)

Γλώσσα

Η Τελούγκου είναι Κεντρική-Νότια Δραβιδική γλώσσα που ομιλείται κυρίως στις πολιτείες Άντρα Πραντές και Τελανγκάνα στην Ινδία όπου είναι επίσημη γλώσσα. Πρώιμες επιγραφές που χρονολογούνται από 575 μ.Χ. και λογοτεχνικά κείμενα του 11ου αιώνα είναι γραμμένα σε αλφάβητο Τελούγκου προσαρμόστηκε από το αλφάβητο Μπατιπρόλου των πρώιμων επιγραφών.

Διανομή

Η Τελούγκου είναι η τρίτη πιο ομιλούμενη γλώσσα μετά τα Χίντι και τα Βεγγαλικά στην Ινδία. Το Άντρα Πραντές και η Τελανγκάνα είναι οι πολιτείες όπου κατοικούν οι περισσότεροι Τελούγκου.
Η γλώσσα Τελούγκου είναι η πιο ομιλούμενη γλώσσα στη Νότια Ινδία, με πάνω από 71 εκατομμύρια ομιλητές στην Άντρα Πραντές και Τελανγκάνα. Αυτό ακολουθείται από 3.7 εκατ. άτομα στη Καρνάτακα και 3.5 εκατ. άτομα στο Ταμίλ Ναντού καθιστώντας την ως τη δεύτερη μεγαλύτερη γλωσσική ομάδα σε αυτά τα γειτονικά κράτη.
Στη Καρνάτακα οι Τελούγκου βρίσκονται κυρίως στις παραμεθόριες περιοχές, με την πλειοψηφία τους να βρίσκονται στη πόλη Μπανγκαλόρ. Στο Ταμίλ Ναντού, οι Τελούγκου που μετανάστευσαν κατά τη διάρκεια της περιόδου Βιτζαγιαναγκάρα έχει εξαπλωθεί κυρίως στις Δυτικές και βόρειες επαρχίες, με την υψηλότερη συγκέντρωση στην επαρχία  Κοϊμπατόρε.
Στην Μαχαράστρα οι Τελούγκου αριθμούν πάνω από 1 εκατ. άτομα, ακολουθούμενο από τα 0.7 εκατ. άτομα στην Οντίσα. Άλλες χώρες με σημαντικό πληθυσμό περιλαμβάνουν την Δυτική Βεγγάλη και το Τσατίσγκαρ με 200.000 και 150.000 άτομα αντίστοιχα.
Οι Υπερπόντιοι Τελούγκου αριθμούν πάνω από 800.000 άτομα στις Ηνωμένες Πολιτείες, με την υψηλότερη συγκέντρωση στο Κεντρικό Νιου Τζέρσεϊ (Μικρό Άντρα).
Κάρολος Φρειδερίκος της Σαξονίας-Μάινινγκεν

Βιογραφία

Ήταν ο τρίτος γιος του Ερνέστου-Λουδοβίκου Α΄ δούκα της Σαξονίας-Βαϊμάρης και της Δωροθέας-Μαρίας των Βέττιν, κόρης του Φρειδερίκου Α΄ δούκα της Σαξονίας-Γκότα-Άλτενμπουρκ.
Το 1743 απεβίωσε στο Μάινινγκεν σε ηλικία 31 ετών, άγαμος. Τον διαδέχθηκε ο θείος του Φρειδερίκος-Γουλιέλμος.
Τριχουρίαση

Αίτια

Η νόσος διαδίδεται συνήθως από την κατανάλωση φαγητού ή ποτού που περιέχει τα αυγά του σκώληκα αυτού. Αυτό συμβαίνει με την κατανάλωση μολυσμένων λαχανικών που πρώτα δεν έχουν πλυθεί καλά ή μαγειρευτεί.  Συχνά τα αυγά αυτά βρίσκονται στο χώμα σε χώρους όπου άνθρωποι αφοδεύουν και όπου τα ακατέργαστα ανθρώπινα περιττώματα χρησιμοποιούνται ως λίπασμα. Αυτά τα αυγά προέρχονται από τα περιττώματα των προσβεβλημένων ατόμων. Επίσης, τα μικρά παιδιά που παίζουν σε τέτοιο χώμα και βάζουν τα χέρια τους στο στόμα είναι εύκολο να μολυνθούν. Οι σκώληκες ζουν στο παχύ έντερο και έχουν μήκος κατά μέσο όρο τέσσερα εκατοστά. Το Whipworm διαδιγνώσκεται από την παρατήρηση των αυγών κατά την εξέταση των κοπράνων με μικροσκόπιο. Τα αυγά έχουν κυλινδρικό σχήμα.

Πρόληψη και θεραπεία

Οι βασικότεροι τρόποι πρόληψης είναι το κατάλληλο μαγείρεμα της τροφής και το πλύσιμο των χεριών πριν το μαγείρεμα. Στα μέτρα αντιμετώπισης περιλαμβάνονται η βελτίωση της πρόσβασης σε συνθήκες υγιεινής, όπως η εξασφάλιση της χρήσης λειτουργικών και καθαρών τουαλετών και της πρόσβασης σε καθαρό νερό. Σε περιοχές του κόσμου όπου οι λοιμώξεις είναι συνήθεις, συχνά ολόκληρες ομάδας ανθρώπων υποβάλλονται σε θεραπεία μαζικά και σε τακτική βάση. Η θεραπεία συνίσταται από την τριήμερη χορήγηση των εξής φαρμάκων: αλμπενδαζόλη, μεμπενδαζόλη ή ιβερμεκτίνη. Πολλά άτομα προσβάλλονται ξανά μετά από τη θεραπεία.

Επιδημιολογία

Η λοίμωξη whipworm πλήττει περίπου 600 με 800 εκατομμύρια ανθρώπους παγκοσμίως. Είναι πιο συνήθης στις τροπικές χώρες. Στον αναπτυσσόμενο κόσμο, αυτοί που έχουν προσβληθεί με το whipworm, συχνά πλήττονται επίσης από την αγκυλοστομίαση, λοίμωξη που προκαλείται από τον σκώληκα hookworm και την ασκαρίαση, λοίμωξη που προκαλείται από τον σκώληκα Ascaris lumbricoides. Αυτό έχει τεράστιες συνέπειες στην οικονομία πολλών χωρών. Εργασίες βρίσκονται σε εξέλιξη προκειμένου να αναπτυχθεί ένα εμβόλιο κατά της νόσου. Η τριχουρίαση ταξινομείται ως παραμελημένη τροπική νόσος.
The Home & Home Tour

Background

Στις αρχές Μαΐου του 2010, ο Jay-Z και ο Eminem παρακολούθησαν έναν αγώνα baseball μεταξύ των Detroit Tigers και New York Yankees, ομάδες από τον τόπο καταγωγής η πρώτη του Eminem και η δεύτερη του Jay-Z, όπου τους ήρθε η ιδέα να οργανώσουν μαζί συναυλίες στον τόπο καταγωγής τους, στα στάδια του baseball των δυο πόλεων. Η περιοδεία αρχικά περιείχε μόνο δύο ημερομηνίες (μια στη Νέα Υόρκη και μια στο Ντιτρόιτ), αλλά μετά την πώληση όλων των εισιτηρίων και για τις δυο παραστάσεις από την πρώτη κιόλας μερα αποφάσισαν να προσθέσουν δυο ακόμα ημερομηνίες. Αργότερα ανακοινώθηκε τον Αύγουστο ότι ο ράπερ B.o.B θα άνοιγε για το δίδυμο σε όλες τις ημερομηνίες της mini περιοδείας, και πως θα έφερνε μαζί του τον συνεργάτη του Playboy Tre. Ο καλλιτέχνης της G-Unit, Tony Yayo, επιβεβαίωσε ότι αυτός και ο επί καιρό προστατευόμενος του Eminem, 50 Cent ήταν backstage στην πρόβα για το πρώτο Show στο Ντιτρόιτ, και ανακοίνωσε πως μπορεί να κάνουν συμμετοχές στην περιοδεία. 
Στις 2 Σεπτεμβρίου, κατά το πρώτο show στο Comerica Park, καλεσμένοι για τον Jay-Z ήταν οι Memphis Bleek, Bridget Kelly και Young Jeezy. Πολλοί καλεσμένοι ήρθαν και για το set του Eminem, συμπεριλαμβανομένων των καλλιτεχνών της Shady Records: 50 Cent, D12 και The Alchemist. Άλλοι guests στο set του Eminem ήταν οι Trick Trick, G-Unit και Drake. Ο μακροχρόνιος μέντορας του Eminem, Dr. Dre, φορώντας μια μπλούζα που έγραφε "R.I.P. Proof", έκανε επίσης μια εμφάνιση έκπληξη και εκτέλεσε κάποια τραγούδια με τους επί καιρό προστατευόμενους του από την Aftermath, Eminem και 50 Cent. Στις 3 Σεπτέμβρη, οι ίδιοι καλεσμένοι συμμετείχαν και ξαναεμφανίστηκαν την δεύτερη ημέρα παραστάσεων, εκτός από τον Καναδό ράπερ Drake. Η pop star Lady Gaga, ο σκηνοθέτης Shawn Levy, ο ράπερ και μακροχρόνιος φίλος του Eminem, Royce da 5'9", ο τραγουδιστής Akon και ο τραγουδιστής Michael Bivins των New Edition όλοι παρευρέθηκαν στο show, αλλά μόνο ως θεατές. 
Ο ράπερ Kool Herc εμφανίστηκε στο κοινό, και ανέβηκε στη σκηνή κατά την παράσταση του Jay-Z.
Εκτός από τον B.o.B, ο καλλιτέχνης της Roc Nation, J. Cole, είχε επιβεβαιωθεί πως θα ανοίξει τις παραστάσεις της Νέας Υόρκης του Jay-Z και του Eminem για το δεύτερο μισό της περιοδείας.
Ερρίκος Β΄ του Μεκλεμβούργου

Βιογραφία

Ήταν ο πρωτότοκος γιος του Ερρίκου Α΄ δούκα του Μεκλεμβούργου και της Αναστασίας, κόρης του Μπάρνιμ Α΄ δούκα της Πομερανίας.
Το 1329 απεβίωσε στο Στέρνμπερκ σε ηλικία 63 ετών. Τον διαδέχθηκε ο πρωτότοκος γιος του Αλβέρτος Β΄.
Μ.Γ.Σ Ελπίς Προβατά

Ιστορικό

Ιδρύθηκε το 1952 και είναι ένας από τους δέκα πιο ιστορικούς ποδοσφαιρικούς συλλόγους του νομού Σερρών. 
Έδρα της ομάδας, είναι το δημοτικό γήπεδο "Αναστάσιος Νικάκης" με σκεπαστή κερκίδα 1,000 θέσεων και ηλεκτροφωτισμό, όπως επίσης με εγκαταστάσεις εξυπηρέτησης των αθλητών και των διαιτητών. Στις εγκαταστάσεις του αθλητικού σωματείου, συμπεριλαμβάνονται συνολικά: ένα γήπεδο ποδοσφαίρου, ένα γήπεδο καλαθοσφαίρισης, ένα γήπεδο πετοσφαίρισης, καθώς και χώρος που προορίζεται για βοηθητικό γήπεδο ποδοσφαίρου.
Μάικ Πάουελ

Βιογραφικό

Ο Μάικ Πάουελ γεννήθηκε στις 10 Νοεμβρίου του 1963 στη Φιλαδέλφεια, της Πενσυλβάνια.
Ήταν παγκόσμιος πρωταθλητής στον ανοιχτό στίβο δύο φορές, το 1991 στο Τόκιο και το 1993 στην Στουτγκάρδη, ενώ στο Παγκόσμιο Πρωτάθλημα στο Γκέτεμποργκ, το 1995, ήταν τρίτος. Επίσης ήταν δύο φορές αργυρός ολυμπιονίκης: το 1988 στη Σεούλ και το 1992 στην Βαρκελώνη.
Στο Παγκόσμιο Πρωτάθλημα στο Τόκιο το 1991, ο Μάικ Πάουελ πήδηξε 8μ και 95 εκ. και έσπασε το προηγούμενο παγκόσμιο ρεκόρ (8μ. και 90 εκ.), που το κατείχε ο Μπομπ Μπίμον, από τους Ολυμπιακούς Αγώνες του Μεξικού, το 1968. Το 1992 σε μίτινγκ, στο Sestriere, στην Ιταλία, πήδηξε 8μ. και 99 εκ., όμως δεν καταμετρήθηκε ως παγκόσμιο ρεκόρ λόγω του ευνοϊκού ανέμου (+4.4).
Για το παγκόσμιο ρεκόρ που πέτυχε, ο Μάικ Πάουελ βραβεύτηκε το 1991, με το Βραβείο James E. Sullivan και με το Βραβείο του BBC για τον καλύτερο μη Βρετανό αθλητή της χρονιάς.
Ωοτοκία

Ωοτόκα ονομάζονται τα ζώα που γεννούν αυγά (ωα) με καθόλου ή πολύ μικρή εμβρυϊκή ανάπτυξη. Αυτή είναι η μέθοδος αναπαραγωγής στα περισσότερα ψάρια, αμφίβια, ερπετά, όλα τα πτηνά, τα μονοτρήματα, και τα περισσότερα έντομα, μαλάκια και ορισμένες αραχνείδες.
Velvet Goldmine

Πλοκή

Ο Μπράιαν Σλέιντ (Τζόναθαν Ρις Μέγιερς) είναι ένας αμφισεξουαλικός τραγουδιστής, που φοράει γυναικεία ρούχα, μακιγιάζ και γκλίτερ. Η καριέρα του βρίσκεται στο απόγειό της τη δεκαετία του 1970, μέχρι τη στιγμή που σκηνοθετεί τη δολοφονία του επί σκηνής. Από τότε τα ίχνη του χάνονται.
Δέκα χρόνια αργότερα, ανατίθεται στον δημοσιογράφο Άρθουρ Στιούαρτ (Κρίστιαν Μπέιλ) η εξερεύνηση της υπόθεσης και να βρει που βρίσκεται σήμερα ο Μπράιαν Σλέιντ. Ο Άρθουρ είναι ομοφυλόφιλος και ήταν για χρόνια θαυμαστής του Σλέιντ, παρακολουθώντας όλη την πορεία του. Ξεκινά την έρευνα και ζητά πληροφορίες από την πρώην σύζυγό του Σλέιντ, Μάντυ (Τόνι Κολέτ) και από τον τραγουδιστή Κερτ Ουάιλντ (Γιούαν ΜακΓκρέγκορ). Κατά τη διάρκεια της έρευνας, αποκαλύπτεται η ταυτότητα του Σλέιντ, αλλά και η σχέση του Σλέιντ με τον Κερτ, καθώς και η σχέση του Κερτ με τον Άρθουρ.
Γιώργος Λυκούδης

Καριέρα

Ο Λυκούδης ξεκίνησε την καριέρα του στον Άρη το 1978, σε ηλικία 14 ετών. Μέχρι το 1987 που παρέμεινε στην ομάδα, οι "κίτρινοι" καθιερώθηκαν ως μία από τις τρεις μεγάλες δυνάμεις της ελληνικής πετοσφαίρισης, χωρίς όμως να καταφέρουν να σπάσουν την δυάδα του Παναθηναϊκού και του Ολυμπιακού.
Το καλοκαίρι του 1987, ο Άρης πούλησε τον Λυκούδη και τον πασαδόρο Θανάση Μουστακίδη στον Ολυμπιακό. Με τη νέα του ομάδα,  κατέκτησε έξι συνεχόμενες φορές τον τίτλο του πρωταθλητή, από το 1989 ως το 1994, όπως και τέσσερις φορές τον τίτλο του κυπελλούχου, αφού η συγκεκριμένη διοργάνωση δεν πραγματοποιήθηκε όλες τις χρονιές. Επίσης, το 1996, κατέκτησε με την ομάδα του Ολυμπιακού τον τίτλο του κυπελλούχου Ευρώπης, στην τελευταία του χρονιά με την "ερυθρόλευκη" φανέλα.
Το 1993, και ενώ ήταν ακόμη αθλητής, ο Λυκούδης ξεκίνησε την προπονητική του καριέρα από το γυναικείο τμήμα βόλεϊ του Ολυμπιακού. Το 1996 συνέχισε με την ανδρική ομάδα του Ιωνικού Νικαίας και το 2000 επέστρεψε, ως προπονητής πλέον, στον Άρη, καταλαμβάνοντας την πέμπτη θέση το 2001 και την έβδομη το 2002.
Την επόμενη χρονιά ανέλαβε το ανδρικό τμήμα του Ολυμπιακού, κατακτώντας τον τίτλο του πρωταθλητή, ενώ το 2005 κατέλαβε την δεύτερη θέση χάνοντας στον τελικό του πρωταθλήματος από τον Ηρακλή. Παρ' όλα αυτά, κατέκτησε το δεύτερο ευρωπαϊκό τρόπαιο του συλλόγου, νικώντας στον τελικό την ολλανδική Ορτέκ Νεσελάντε με 3-0.
Την σεζόν 2005-2006, κάθισε στον πάγκο του Απολλώνιου Κερατσινίου για το γυναικείο πρωτάθλημα της Α1 κατηγορίας, κατακτώντας την τέταρτη θέση, ενώ την επόμενη σεζόν τερμάτισε δεύτερος με την ομάδα του Ολυμπιακού. Το καλοκαίρι του 2009, ανέλαβε την τεχνική ηγεσία της Εθνικής Ελλάδος γυναικών και παράλληλα την θέση του προπονητή στην ομάδα του Α.Ο. Μαρκοπούλου.
Το 2014, πήγε στην Πάτρα αναλαμβάνοντας το ανδρικό τμήμα βόλεϊ της Παναχαϊκής, με το οποίο κέρδισε την άνοδο στην Volley League, το 2015.
Το 2016 οδήγησε την ομάδα της Παναχαϊκής στην όγδοη θέση της  Volley League, και το 2017 ανέλαβε την γυναικεία ομάδα του Απόλλων Πατρών στη Pre League
Επτά Θάλασσες

Μεσοποταμία

Ο όρος "Επτά Θάλασσες", εμφανίζεται ήδη από το 2300 ΠΧ, στον 8ο Ύμνο της Σουμέριας Ενχεντουάννα (Sumerian Enheduanna) προς την θεότητα Ινάνα (Inanna). Οι Μεσοποτάμιοι, ήσαν οι πρώτοι στην ιστορία της αστρονομίας, που διατήρησαν αρχεία των επτά κινουμένων ουράνιων σωμάτων τα οποία παρατηρούσαν – οι επτά Κλασσικοί Πλανήτες/Επτά Ουρανοί (Classical Planets/Seven Heavens) – και έκαναν αυτή τη σύνδεση, με τις επτά τους θάλασσες.

Ρωμαίοι

Όλες οι Ρωμαϊκές χρήσεις των septem maria (οι επτά θάλασσες στα Λατινικά) δεν θα χτυπούσαν σήμερα μια ευαίσθητη χορδή. Το πλωτό δίκτυο στα στόμια του Πάδου ποταμού εκβάλλει στους αλμυρόβαλτους των ακτών της Αδριατικής και κοινώς ονομαζόταν στην Αρχαία Ρωμαϊκή εποχή, «Επτά Θάλασσες». Ο Πλίνιος ο Πρεσβύτερος, Ρωμαίος συγγραφέας και διοικητής στόλου, έγραψε γι'αυτές τις λιμνοθάλασσες, ότι διαχωρίζονταν από την ανοικτή θάλασσα, με αμμώδεις περιοχές:
Όλα αυτά τα ποτάμια και οι τάφροι, έγιναν για πρώτη φορά, από τους Ετρούσκους, εκφορτώνοντας έτσι τη ροή του ποταμού κατά μήκος των ελών της Atriani η οποία ονομαζόταν Επτά Θάλασσες, με το διάσημο λιμάνι της ετρουσκικής πόλης Atria, η οποία κατά το παρελθόν έδωσε το όνομα της «Ατριατικής», προς τη θάλασσα και που τώρα ονομάζεται «η Αδριατική».
Η ιστορία της Βενετίας αναφέρει:
Η έκφραση «να πλέουν στις επτά θάλασσες» ήταν κλασική ακμάζουσα έκφραση ναυτικών δεξιοτήτων. Απευθυνόταν στους Ενετούς, πολύ πριν αποπλεύσουν τους ωκεανούς.

Αναγεννησιακή εποχή

Κατά την Αναγέννηση, δημιουργήθηκε η μετρίως τυποποιημένη εικονογραφία των τεσσάρων ηπείρων (και των αντιστοίχων τεσσάρων ποταμών) του κόσμου.

Πέρσες

Οι Πέρσες χρησιμοποιούσαν τον όρο «οι Επτά Θάλασσες», για να αναφερθούν στις ρεματιές που σχημάτιζαν τον Ώξο ποταμό.

Ταλμουδιστές

Ο κληρικός και λόγιος του 17ου αιώνα John Lightfoot, αναφέρει ένα πολύ διαφορετικό σύνολο θαλασσών στα σχόλιά του σχετικά με την Καινή Διαθήκη. Ένα κεφάλαιο με τίτλο «Οι επτά θάλασσες, σύμφωνα με τους Ταλμουδιστές και οι τέσσερις Ποταμοί περικυκλώνοντας τη Στεριά» (The Seven Seas according to the Talmudists, and the four Rivers compassing the Land), περιλαμβάνουν τη «Μεγάλη Θάλασσα» (που τώρα ονομάζεται η Μεσόγειος Θάλασσα), τη «Θάλασσα της Τιβεριάδας» (Θάλασσα της Γαλιλαίας), τη «Θάλασσα των Σοδόμων» (Νεκρά θάλασσα), τη «Λίμνη του Samocho» (ίσως (κυρίως) την αποξηραμένη λίμνη Hula, ονομαζόμενη Semechonitis από τον Josephus και τη λίμνη Sumchi στο Ταλμούδ) και την "Sibbichaean".

Ανατολικές Ινδίες

Στην εποχή της Αποικιοκρατίας η 'Διαδρομή του Τσαγιού' με το Clipper Ship από την Κίνα στην Αγγλία, ήταν η μεγαλύτερη εμπορική διαδρομή στον κόσμο. Μετέφερε τους ναυτικούς, δια μέσου των επτά θαλασσών, πλησίον των Ολλανδικών Ανατολικών Ινδιών: τη Θάλασσα Μπάντα (Banda Sea), τη Θάλασσα Κελέβης (Celebes Sea), τη Θάλασσα Φλόρες (Flores Sea), τη Θάλασσα της Ιάβας (Java Sea), τη Θάλασσα της Νότιας Κίνας, τη Θάλασσα Σούλου (Sulu Sea) και τη Θάλασσα του Τιμόρ (Timor Sea). Οι Επτά Θάλασσες αναφέρονταν σε αυτές τις θάλασσες και εάν κάποιος είχε πλεύσει τις Επτά Θάλασσες, σήμαινε ότι είχε πλεύσει προς / και επιστρέψει από την άλλη πλευρά του κόσμου.
Η ΠυραΜΜΜίδα

Πλοκή

Η Ρωσία στις αρχές της δεκαετίας του '90. Μια φανταστική ιστορία εμπνευσμένη από χρηματοδότη Σεργκέι Μαβρόντι, η εταιρεία του που ονομάζεται "MMM", ισχυρίστηκε ότι πάνω από 15 εκατομμύρια επενδυτές που δεν έχουν τίποτα, όταν συνετρίβει.

Δημιουργία Ταινίας

Η ταινία γυρίστηκε κυρίως στο Μινσκ. Η πρεμιέρα της ταινίας ήταν ασταθής, με αποτέλεσμα η ημερομηνία να αλλάζει συνεχώς. Τελίκα η παραγωγή κατέληξε στις 7 Απριλίου του 2011.
Κινηματογράφος Ιντεάλ Πάτρας

Ιστορία

Λειτούργησε για πρώτη φορά στις αρχές του 20ου αιώνα και συγκεκριμένα στις 9 Νοεμβρίου του 1914. Στο πέρασμα του χρόνου έχει ανακατασκευαστεί πολλές φορές, ενώ έχει καταστραφεί δύο φορές από πρόκληση πυρκαγιάς, την πρώτη φορά το 1932 και την δεύτερη κατά την διάρκεια της κατοχής. Το 1930 στον κινηματογράφο προβλήθηκε η πρώτη πατρινή ταινία «Κάιν και Άβελ». Το 1939 ανακατασκευάστηκε σε σχέδια του Αρμένιου μηχανικού Ντουμπάρ με βάση τα σχέδια που χτίζονταν εκείνη την εποχή οι Γερμανικοί κινηματογράφοι. Το 2005 σταμάτησε την λειτουργία του αλλά μετά από αλλαγή ιδιοκτησίας και νέας ανακατασκευής επαναλειτούργησε το 2006 και συνεχίζει μέχρι σήμερα.
Παρτιζάνι Τιράνων

Ιστορία

Η Παρτιζάνι ιδρύθηκε το 1946 και βάσει του τότε κομμουνιστικού καθεστώτος ανήκε όπως και όλες οι ομάδες στο κράτος. Την Παρτιζάνι διοικούσε το Υπουργείο Άμυνας από την ίδρυσή της μέχρι το 1990. Ήταν η πρώτη αλβανική ομάδα που πέρασε στα χέρια ιδιώτη. Αργότερα αντιμετώπισε πολλά οικονομικά προβλήματα που οδήγησαν στον υποβιβασμό της για πρώτη φορά στην ιστορία της στην Δεύτερη Κατηγορία (Kategoria e Parë ) το 2000,κατάφερε όμως να επιστρέψει γρήγορα στην  Πρώτη Εθνική (Kategoria superiore). Έδρα της ομάδας είναι το Στάδιο Σελμάν Στερμάσι ενώ για την Ευρώπη χρησιμοποιεί το Στάδιο Κεμάλ Στάφα, γήπεδο που έχουν έδρα η ΚΦ Τίρανα και η Ντιναμό Τιράνων.

Στην Ευρώπη

Η Παρτιζάνι έχει συνολικά 18 συμμετοχές (8 στο Τσάμπιονς Λιγκ, 4 στο Κύπελλο ΟΥΕΦΑ , 4 στο Κύπελλο Κυπελλούχων καθώς και άλλες 2 στο Κύπελλο Ιντερτότο) και 42 αγώνες στις ευρωπαϊκές διοργανώσεις έχοντας συνολικά 8 νίκες,6 ισοπαλίες και 28 ήττες.
Εθνικό Τυπογραφείο της Κέρκυρας

Ιδρύθηκε το 1797 μετά την πτώση της Βενετικής Δημοκρατίας. Πρώτος διευθυντής του ήταν ο H. Jouenne. Αρχικά είχε αποφασιστεί να ιδρυθούν τρία τυπογραφεία στους τρεις νομούς των Ιονίων Νήσων, όπως διοικητικά είχαν διαιρέσει τα Επτάνησα οι Γάλλοι, στο νομό Κερκύρας, Ιθάκης, και Αιγαίου αλλά λόγω οικονομικών δυσχερειών ιδρύθηκε μόνον ένα στην Κέρκυρα.
Ο χαρακτήρας του ήταν δημόσιος και αποτελούσε όργανο της πολιτικής εξουσίας, των εκάστοτε στρατευμάτων κατοχής όπως άλλωστε διαφαίνεται και από την εκδοτική του παραγωγή. Στο τυπογραφείο αυτό τυπώθηκε το έτος 1800 ο «Θούριος» του Ρήγα Φεραίου, ενώ το πρώτο δημοσιευμένο έντυπο του τυπογραφείου αυτού ήταν προκήρυξη, η οποία ανήγγειλε ότι για πρώτη φορά ιδρύονταν τυπογραφείο στην Ελλάδα.Στα χρόνια από το 1799 που ξεκινά η ιστορία του τυπογραφείου έως και το 1817 που λήγει το νησί θα γνωρίσει τέσσερα διαφορετικά καθεστώτα. Αυτό αποτελεί και το λόγο που η εξέλιξη του τυπογραφικού ζητήματος στην Κέρκυρα δεν κατέληξε σε μια σταθερή και ομαλή κατάσταση όλα αυτά τα χρόνια παρά σε προσπάθειες συγκρότησης και αναβάθμισης. Ωστόσο, η τυπογραφική παραγωγή είναι αρκετά πλούσια σε βιβλία, εφημερίδες και φυλλάδια. Ήδη με την εγκατάσταση των Δημοκρατικών Γάλλων το 1798 στο νησί (1798-1799), έπειτα από την κατάληψη του νησιού από τα στρατεύματα του Ναπολέοντα, ξεκινά η διαδικασία ίδρυσης τυπογραφείου της οποίας τη διευθέτηση αναλαμβάνουν δυο μέλη της Amministratione Municipale, οι Nocca και Garazia. Οι προτάσεις που γίνονται για τη λειτουργία του είναι ή να την αναλάβει το ίδιο το κράτος και να πληρώνει τα έξοδα για υλικά και αμοιβές εργατών ή να ανατεθεί η λειτουργία του σε ιδιώτη. Με ασύμφορη οικονομικά την πρώτη πρόταση η διοίκηση καταλήγει στη δεύτερη επιλογή. Έτσι, η διοίκηση θα παράσχει στον εργολάβο τον εξοπλισμό και το χαρτί και ο ίδιος θα τυπώνει γι’ αυτή τα έντυπα που του ζητά. Πρώτος ενδιαφερόμενος φαίνεται να είναι ο Παύλος Καππάδοκας ο οποίος ζητά δοκιμαστική περίοδο ενός μήνα για να μάθει την τυπογραφική τέχνη, στο οποίο βρίσκει σύμφωνη τη διοίκηση. Οι διαδικασίες ξεκινούν και «η εγκατάσταση πρέπει να ολοκληρώνεται στις αρχές Μαΐου του 1798 και λίγο αργότερα η τυπογραφία θα αρχίσει τις εργασίες της. Ήδη, στις 8/19 Μαΐου αυτού του χρόνου έχουμε το πρώτο, βιβλιογραφικά διαπιστωμένο, έντυπο από τα πιεστήριά της, τη σχετική με τη σύστασή της προκήρυξη».
Σούνγκα

Σούνγκα (春画) είναι ένας Ιαπωνικός όρος για τις εικόνες ερωτικών περιπτύξεων. Η τέχνη αυτή έχει τις ρίζες της στην Κίνα. Οι περισσότερες εικόνες σούνγκα είναι τύπου ουκίγιο-ε, σχεδιασμένες σε ξυλογραφία. Παρότι είναι εξαιρετικά σπάνιες υπάρχουν εικόνες σούνγκα που προηγούνται του κινήματος τέχνης ουκίγιο-ε . Η λέξη σούνγκα σημαίνει στα Ιαπωνικά Εικόνα της Άνοιξης. Η Άνοιξη είναι ένας κοινός ευφημισμός για τον έρωτα στην Ιαπωνική κουλτούρα. Το καλλιτεχνικό ρεύμα ουκίγιο-ε επιδίωκε να ιδανικοποιήσει την καθημερινή σύγχρονη Γιαπωνέζική ζωή. Οι εικόνες σούνγκα της περιόδου Έντο επιδίωκαν να εκφράσουν τις σεξουαλικές ανάγκες των αστών σε όλες τις πιθανές μορφές. Απεικόνιζαν ετεροφυλοφιλικό και ομοφυλοφιλικό έρωτα, νεόυς και ηλικιωμένους εραστές, όπως επίσης και κάθε μορφή φετίχ. Την περίοδο Έντο οι σούνγκα επολαμβάνονταν από πλούσιους και φτωχούς, ιδιαίτερα από τη μεσαία τάξη τσόνιν και παρότι δεν είχαν την ευμένεια των κυβερνώντων σογκούν δεν θεωρούταν ταμπού και δεν στιγματιζαν τους κατόχους των. Σχεδόν όλοι οι μεγάλοι καλλιτέχνες ουκίγιο-ε σε κάποια φάση της καριέρας τους δημιούργησαν αφίσες σούνγκα, γεγονός που δεν κηλίδωσε καθόλου την φήμη τους.

Ταξινόμηση του είδους ζωγραφικής σούνγκα

Υπάρχει μια χρόνια διαμάχη μεταξύ των αναλυτών τέχνης, γύρω από την καλλιτεχνική ταξινόμηση του είδους Σούνγκα. Κάποιοι ισχυρίζονται ότι η ερωτική φύση των παραστάσεων κατατάσσει το είδος αυτό ζωγραφικής στην πορνογραφία ενώ άλλοι ισχυρίζονται ότι αποτελεί αναπόσπαστο τμήμα του καλλιτεχνικού ρεύματος ουκίγιο-ε και ότι δημιουργούταν από τους ίδιους καλλιτέχνες. Σε αντιδιαστολή με τις σούνγα, οι εικόνες Μπιτζίνγκα περιείχαν εικόνες γυναικών ενδεδυμένες σε παραδοσιακές Ιαπωνικές ενδυμασίες, σε μη ερωτικής φύσεως στάσεις και δεν θα πρέπει να συγχύζονται με τις εικόνες σούνγκα.
Ροβέρτος του Κουρτεναί

Διάδοχος της μητέρας του στην Λατινική Αυτοκρατορία της Κωνσταντινούπολης

Διαδέχθηκε την μητέρα του στον Λατινικό θρόνο της Κωνσταντινούπολης (1219), ο μεγαλύτερος αδελφός του Φίλιππος Β΄ του Ναμύρ αρνήθηκε να λάβει τον θρόνο οπότε ο Ροβέρτος σαν δεύτερος γιος ήταν ο επόμενος διάδοχος, ο θρόνος έμεινε κενός μέχρι την άφιξη του (1221). Εν τω μεταξύ τα περισσότερα εδάφη του κυριεύθηκαν από τον Δεσπότη της Ηπείρου Θεόδωρο Άγγελο και τον αυτοκράτορα της Νικαίας Ιωάννη Γ' Βατάτζη. Ο Ροβέρτος κατέφυγε στον πάπα Ονώριο Γ΄ και στον βασιλιά της Γαλλίας Φίλιππο Αύγουστο, χωρίς σημαντική ανταπόκριση, γι'αυτό αναγκάστηκε να κλείσει ειρήνη με την αυτοκρατορία της Νικαίας με την υπόσχεση να παντρευτεί την Ευδοξία, κόρη του Θεοδώρου Α΄ Λάσκαρη. Ο αρραβώνας ακυρώθηκε από τον πατριάρχη Κωνσταντινούπολης Μανουήλ Α΄ Σαραντηνό επειδή σύμφωνα με τον Βυζαντινό συγγραφέα Γεώργιο Ακροπολίτη η αδελφή του Ροβέρτου Μαρία του Κουρτεναί είχε παντρευτεί τον ίδιο τον Θεόδωρο Λάσκαρη και δεν μπορούσε ο ίδιος να παντρευτεί την κόρη του κουνιάδου του.

Αποτυχία να αναλάβει τον θρόνο και θάνατος

Μετά το ναυάγιο του γάμου με την Ευδοξία Λάσκαρη, ο Ροβέρτος νυμφεύτηκε τη Γαλλίδα Ευδοξία(;), κυρία του Νεβίλ, που ήταν αρραβωνιασμένη με Βουργούνδιο ευγενή. Όταν το έμαθε ο πρώην αρραβωνιαστικός της, οργάνωσε συνωμοσία εναντίον του. Τότε ο Ροβέρτος κατέφυγε στον πάπα για τη διευθέτηση του ζητήματος· στην επιστροφή του πέθανε στον Μωρέα (1228) και τον διαδέχθηκε ο μικρότερος αδελφός του Βαλδουίνος Β΄ του Κουρτεναί ως Λατίνος αυτοκράτορας της Κωνσταντινούπολης.

Οικογένεια

Νυμφεύτηκε την Ευδοξία (;) κυρία του Νεβίλ. Δεν απέκτησαν απογόνους.
Σκουλαρίκι

Τρόπος χρήσης

Χρησιμοποιείται με διακοσμητικό ρόλο από γυναίκες και άντρες και είναι ένα από τα πιο συνηθισμένα κοσμήματα της καθημερινότητας.

Είδη

Υπάρχουν αρκετά είδη σκουλαρικιών όπως "Πολυέλαιοι" "Κλάστερ" "Κρεόλ" "Αιωρούμενα" "Σταγόνες" "Καρφάκια" και άλλα.

Ιστορία

Το τρύπημα αυτιών είναι μια από τους αρχαιότερες μορφές της τροποποίησης του σώματος, με καλλιτεχνικές απεικονίσεις και γραπτά στοιχεία από πολιτισμούς σε όλο τον κόσμο που χρονολογείται από την αρχαία ιστορία. Ενδείξεις για σκουλαρίκια που φοριούνται από τους άνδρες μπορεί να δει κανείς σε αρχαιολογικά ευρήματα από την Περσέπολη ακόμη, στην αρχαία Περσία. Τα γλυπτά των στρατιωτών της Περσικής Αυτοκρατορίας, που εμφανίζονται σε κάποια από τα σωζόμενα τείχη του παλατιού, δείχνουν να φοριούνται σκουλαρίκια.

Θρησκευτικός ρόλος

Στην Ινδία, νωρίτερα στην Hindu τα κορίτσια και αρκετά αγόρια έκαναν τρύπα στα αυτιά τους σε μία εορταστική εκδήλωση γνωστή ως Kharnavedha προτού κλείσουν τα πρώτα πέντε χρόνια της ζωής τους. Παρόμοια έθιμα υπάρχουν και σε άλλες ασιατικές χώρες, συμπεριλαμβανομένων των Νεπάλ, Σρι Λάνκα, και Λάος. Παραδοσιακά οι περισσότεροι άνδρες δεν τρυπούν τα αυτιά τους πριν ενηλικιωθούν.
Επιτάχυνση της βαρύτητας

Στη φυσική, η επιτάχυνση της βαρύτητας είναι η επιτάχυνση που αποκτάει ένα σώμα όταν βρεθεί μέσα στο βαρυτικό πεδίο της Γης. Συμβολίζεται διεθνώς με το γράμμα g. Είναι μέγεθος διανυσματικό όπως ακριβώς και η επιτάχυνση. Η τιμή της δεν εξαρτάται από το βάρος του σώματος και έχει τιμή περίπου 9,8 m/s² στην επιφάνεια της Γης.
Η ακριβής τιμή της επιτάχυνσης της βαρύτητας μεταβάλλεται συναρτήσει των γεωγραφικών συντεταγμένων. Οι αποκλίσεις οφείλονται κυρίως στο μη συμμετρικό σχήμα της Γης (γεωειδές) και στο γεγονός ότι η Γη περιστρέφεται γύρω από τον άξονά της. Συγκεκριμένα, στον Ισημερινό, όπου το γεωγραφικό πλάτος είναι 0°, βρέθηκε ότι η τιμή του g είναι 9,780 m/s². Στους πόλους, όπου το γεωγραφικό πλάτος είναι 90°, η τιμή του g είναι 9,832 m/sec².